
[bookmark: Complaint_form_for_DPF_complaints][bookmark: _Toc239357827]Foirm ghearáin do ghearáin faoi bhun an Chreata Príobháideachais Sonraí
Ionas gur féidir do ghearán a láimhseáil, ba cheart duit an fhaisnéis seo a leanas a thabhairt do d’údarás cosanta sonraí. Ba cheart an fhaisnéis chéanna a thabhairt don údarás cosanta sonraí fiú amháin i gcás go gcinnfidh tú gan an fhoirm ghearáin seo a úsáid.
Tabhair faoi deara nach bhfuil an Bord Eorpach um Chosaint Sonraí inniúil chun déileáil le do ghearán agus nár cheart teagmháil a dhéanamh leis ina leith sin.
Agus an fhoirm ghearáin á comhlánú agat, ba cheart duit iarracht a dhéanamh an oiread mionsonraí agus is féidir a thabhairt maidir leis an sárú líomhnaithe agus leis an bpróiseáil líomhnaithe. Cabhróidh sé sin leis an údarás cosanta sonraí do ghearán a láimhseáil.
1. Faisnéis phearsanta:
a. Ainm nó cineál eile aitheantóra a úsáideann an chuideachta Creata Príobháideachais Sonraí chun tú a shainaithint, amhail ainm úsáideora (tá sé seo éigeantach i gcás go bhfuil an ceart rochtana i gceist)2:
b. Teagmhálaí roghnaithe (e.g., uimhir theileafóin, seoladh ríomhphoist, seoladh poist):
c. D’ainm iomlán (chun críocha teagmhála):


2. Más eol, tabhair ainm agus faisnéis teagmhála na cuideachta sa Limistéar Eorpach Eacnamaíoch a sheol do shonraí chuig na Stáit Aontaithe.




3. A mhéid is féidir, mínigh na cúiseanna a gcreideann tú (nó a bhfuil a fhios agat) gur aistríodh do shonraí pearsanta faoin gCreat Príobháideachais Sonraí (mar shampla, tá an fhaisnéis sin tugtha i bhfógra príobháideachais na cuideachta sa Limistéar Eorpach Eacnamaíoch atá ag próiseáil do shonraí pearsanta).




4. Más eol, tabhair mionsonraí (e.g., ainm agus seoladh) na cuideachta Creata Príobháideachais Sonraí ar aistríodh do shonraí pearsanta chuici.




5. Mínigh cén fáth a gcreideann tú go ndearna an chuideachta Creata Príobháideachais Sonraí sárú ar an gCreat Príobháideachais Sonraí. Más féidir, sonraigh na Prionsabail den Chreat Príobháideachais Sonraí3 a measann tú gur sáraíodh iad.



[bookmark: _bookmark2]2 Má bhaineann do ghearán leis an gceart rochtana atá agat ar do shonraí pearsanta, beidh sé riachtanach an fhaisnéis seo a thabhairt. Más rud é nach dtabharfaidh tú an fhaisnéis seo, ní bheidh an chuideachta Creata Príobháideachais Sonraí in ann thú a shainaithint chun an cás a láimhseáil. Is féidir go n-iarrfaidh údaráis cosanta sonraí faisnéis bhreise freisin chun an fhaisnéis atá tugtha a fhíorú (fíordheimhniú).
3 https://www.dataprivacyframework.gov/program-articles/Participation-Requirements-Data-Privacy-Framework-(DPF)-Principles

6. Más rud é go bhfuil faisnéis á lorg agat faoin dóigh a bhfuil do shonraí pearsanta á bpróiseáil ag an gcuideachta Creata Príobháideachais Sonraí nó go bhfuil leigheas á lorg agat mar gheall ar mhainneachtain líomhnaithe na cuideachta Creata Príobháideachais Sonraí an Creat Príobháideachais Sonraí a chomhlíonadh, tabhair an oiread mionsonraí agus is féidir faoin bhfaisnéis shonrach nó faoin leigheas sonrach atá á lorg agat.




7. An ndearna tú aon iarracht cheana féin do chás a réiteach trí theagmháil a dhéanamh go díreach leis an gcuideachta ábhartha Creata Príobháideachais Sonraí nó leis na cuideachtaí ábhartha Creata Príobháideachais Sonraí?4 Má rinne, cén toradh a bhí ar an iarracht sin? Tabhair an comhfhreagras roimhe maidir leis an ní sin.




8. Cé na bearta eile a rinne tú chun an fhaisnéis nó an leigheas a iarradh a fháil agus cén freagra a fuair tú?



































[bookmark: _bookmark4]4 Tabhair faoi deara go moltar duit, i bhformhór na gcásanna, teagmháil a dhéanamh ar dtús leis an gcuideachta Creata Príobháideachais Sonraí chun iarracht a dhéanamh do chás a réiteach. Is féidir le d’údarás náisiúnta cosanta sonraí san Aontas Eorpach cabhrú leat é sin a dhéanamh.

[bookmark: Glossary][bookmark: _Toc239357828]Gluais
RGCS: Rialachán 2016/679/AE ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le próiseáil sonraí pearsanta agus maidir le saorghluaiseacht sonraí den sórt sin, agus lena n-aisghairtear Treoir 95/46/CE.
Creat Príobháideachais Sonraí an Aontais Eorpaigh-na Stát Aontaithe nó CPS: sásra féindeimhniúcháin do chuideachtaí sna Stáit Aontaithe. Measann an Coimisiún Eorpach go bhfuil leibhéal leordhóthanach cosanta ag baint le haistrithe sonraí pearsanta ón Limistéar Eorpach Eacnamaíoch chuig cuideachtaí sna Stáit Aontaithe atá deimhnithe faoin gCreat Príobháideachais Sonraí5. Mar thoradh air sin, féadfar sonraí pearsanta a aistriú chuig cuideachtaí atá deimhnithe ag na Stáit Aontaithe, gan aon ghá le tuilleadh coimircí a chur i bhfeidhm ná le haon údarú a fháil. Is féidir tuilleadh faisnéise a fháil sa doiciméad Ceisteanna Coitianta ón mBord Eorpach um Chosaint Sonraí6.
Prionsabail den Chreat Príobháideachais Sonraí: tá an Creat Príobháideachais Sonraí ag brath ar ghealltanais arna dtabhairt ag cuideachtaí sna Stáit Aontaithe chun prionsabail, rialacha agus oibleagáidí an Chreata maidir le próiseáil sonraí pearsanta a urramú. Tá na Prionsabail den Chreat Príobháideachais Sonraí ar fáil anseo7.
Cuideachta Creata Príobháideachais Sonraí: eagraíocht8 sna Stáit Aontaithe a bhfuil féindeimhniú gníomhach aici faoi bhun an Chreata Príobháideachais Sonraí. Is féidir leat breathnú anseo9 ar an liosta cuideachtaí atá féindeimhnithe faoi bhun an Chreata Príobháideachais Sonraí.
Údarás Cosanta Sonraí: Údarás cosanta sonraí atá suite laistigh den Limistéar Eorpach Eacnamaíoch. Is féidir leat breathnú anseo10 ar an liosta údarás cosanta sonraí agus a mionsonraí teagmhála.
FTC: Coimisiún Feidearálach Trádála na Stát Aontaithe
DoT: Roinn Iompair na Stát Aontaithe 
DoC: Roinn Tráchtála na Stát Aontaithe

Painéal Neamhfhoirmiúil d’Údaráis Cosanta Sonraí san Aontas Eorpach: painéal ina mbeidh roinnt údarás cosanta sonraí san Aontas Eorpach agus a bhunófar chun gearáin a láimhseáil maidir le sonraí acmhainní daonna11 a aistríodh ó eintiteas san Aontas Eorpach chuig cuideachta Creata Príobháideachais Sonraí nó chun gearáin a láimhseáil a bhaineann le cineálacha eile sonraí pearsanta i gcás gur roghnaigh an chuideachta Creata Príobháideachais Sonraí dul i muinín réiteach díospóidí ag an bPainéal12.
Gearáin faoi bhun an Chreata Príobháideachais Sonraí: gearáin a bhaineann leis an dóigh a gcomhlíonann cuideachta Creata Príobháideachais Sonraí na Prionsabail den Chreat Príobháideachais Sonraí, a mhéid a bhaineann leis na sonraí pearsanta de chuid duine aonair a aistríodh ón Limistéar Eorpach Eacnamaíoch chuig an gcuideachta sin faoi bhun an Chreata Príobháideachais Sonraí.

[bookmark: _bookmark6]5 Ghlac an Coimisiún Eorpach an cinneadh maidir le leordhóthanacht Chreat Príobháideachais Sonraí an Aontais Eorpaigh-na Stát Aontaithe an 10 Iúil 2023. Dhear an Coimisiún Eorpach agus Roinn Tráchtála na Stát Aontaithe an Creat Príobháideachais Sonraí lena chur in ionad Chinneadh (AE) 2016/1250 maidir leis an Sciath Phríobháideachais, rud a dhearbhaigh Cúirt Bhreithiúnais an Aontais Eorpaigh a bheith neamhbhailí an 16 Iúil 2020 i gCás C-311/18, An Coimisinéir Cosanta Sonraí v Facebook Ireland Limited agus Maximillian Schrems (Schrems II). Tá an cinneadh leordhóthanachta ar fáil anseo: https://eur-lex.europa.eu/legal-content/EN/TXT/PDF/?uri=CELEX:32023D1795
[bookmark: _bookmark7]6 Ceisteanna Coitianta maidir le Creat Príobháideachais Sonraí an Aontais Eorpaigh-na Stát Aontaithe do dhaoine aonair Eorpacha: https://www.edpb.europa.eu/our-work-tools/our- documents/other-guidance/eu-us-data-privacy-framework-faq-european-individuals-0_en;
Ceisteanna Coitianta maidir le Creat Príobháideachais Sonraí an Aontais Eorpaigh-na Stát Aontaithe do ghnólachtaí Eorpacha - leagan 2.0: https://www.edpb.europa.eu/our-work- tools/our-documents/other-guidance/eu-us-data-privacy-framework-faq-european-businesses-0_en
[bookmark: _bookmark8]7 https://www.dataprivacyframework.gov/program-articles/Participation-Requirements-Data-Privacy-Framework-(DPF)- Principles
[bookmark: _bookmark9]8 Sa chomhthéacs seo, úsáidtear “cuideachta” agus “eagraíocht” ar bhealach neamh-idirdhealaitheach.
[bookmark: _bookmark10]9 https://www.dataprivacyframework.gov/list
[bookmark: _bookmark11]10 https://www.edpb.europa.eu/about-edpb/about-edpb/members_en
[bookmark: _bookmark12]11 Is é atá i gceist le sonraí acmhainní daonna ná sonraí acmhainní daonna a bhailítear i gcomhthéacs caidrimh fostaíochta.
[bookmark: _bookmark13]12 Tá Rialacha Nós Imeachta an Phainéil Neamhfhoirmiúil ar fáil anseo: https://www.edpb.europa.eu/our-work-tools/our- documents/other-guidance/rules-procedure-informal-panel-eu-dpas-according-eu-0_en

LEE: An Limistéar Eorpach Eacnamaíoch



[bookmark: General_information][bookmark: _Toc239357829]Faisnéis ghinearálta
Faoi bhun an Chreata Príobháideachais Sonraí, tá sé de cheart ag daoine aonair gearán a chur isteach má chreideann siad gur sháraigh cuideachta sna Stáit Aontaithe na Prionsabail den Chreat Príobháideachais Sonraí agus í ag láimhseáil a sonraí pearsanta a aistríodh ón Limistéar Eorpach Eacnamaíoch chuig an gcuideachta sin faoi bhun an Chreata.
Moltar do dhaoine aonair gearán a dhéanamh ar dtús leis an gcuideachta Creata Príobháideachais Sonraí, nach mór di freagra a thabhairt laistigh de 45 lá féilire. Mar sin féin, féadfaidh daoine aonair gearán a thaisceadh i gcónaí go díreach le húdarás cosanta sonraí maidir leis an dóigh a gcomhlíonann cuideachta Creata Príobháideachais Sonraí na Prionsabail den Chreat Príobháideachais Sonraí.
Chun tuilleadh faisnéise a fháil faoi na cearta atá ag daoine aonair faoi bhun an Chreata Príobháideachais Sonraí agus faoin dóigh a láimhseáiltear gearáin faoi bhun an Chreata, is féidir leat súil a chaitheamh ar an doiciméad Ceisteanna Coitianta ón mBord Eorpach um Chosaint Sonraí do dhaoine aonair13.
[bookmark: What_is_the_purpose_of_the_complaint_for]Cad is cuspóir leis an bhfoirm ghearáin agus cé na daoine dá bhfuil sí dírithe?
Is é an aidhm atá leis an bhfoirm ghearáin ná cabhrú le gearáin a chur isteach faoi bhun an Chreata Príobháideachais Sonraí. Is féidir le daoine aonair í a úsáid i gcás go bhfuil siad ag iarraidh gearán a chomhdú le húdarás cosanta sonraí in aghaidh cuideachta Creata Príobháideachais Sonraí a sháraigh, dar leo, na Prionsabail den Chreat Príobháideachais Sonraí agus í ag láimhseáil a sonraí pearsanta a aistríodh ón Limistéar Eorpach Eacnamaíoch chuig an gcuideachta sin faoi bhun an Chreata.
Cé nach bhfuil sé éigeantach an fhoirm ghearáin a úsáid, moltar go mór í a úsáid.
Níl an fhoirm ghearáin seo oiriúnach má bhaineann do ghearán le rochtain ar do shonraí pearsanta ag údaráis slándála náisiúnta na Stát Aontaithe. Sa chás sin, caith súil ar an Nóta Faisnéise ón mBord Eorpach um Chosaint Sonraí maidir leis an ní.14
Níl an fhoirm ghearáin seo oiriúnach má bhaineann do ghearán le sáruithe líomhnaithe ar RGCS ag cuideachta, ar sáruithe iad nach mbaineann leis na Prionsabail den Chreat Príobháideachais Sonraí.

[bookmark: Information_regarding_the_processing_of_]Faisnéis maidir le próiseáil do shonraí pearsanta
[bookmark: Who_will_be_handling_the_data_provided_b]Cé a láimhseálfaidh na sonraí atá tugtha ar an bhfoirm seo agus conas a chosnófar do shonraí pearsanta?
Is é d’údarás cosanta sonraí rialaitheoir sonraí na sonraí pearsanta a thugann tú i do ghearán. Próiseálfaidh an t-údarás cosanta sonraí na sonraí pearsanta i gcomhlíonadh na gcúraimí a dhéanann sé ar mhaithe le leas an phobail i gcomhréir le hAirteagal 6(1)(e) RGCS, go háirithe i dtaca leis na cúraimí dá dtagraítear in Airteagal 57(1)(a), (f) agus (g). I gcás go bhfuil an Painéal Neamhfhoirmiúil d’Údaráis Cosanta Sonraí san Aontas Eorpach inniúil, comhroinnfear do shonraí pearsanta leis na húdaráis cosanta sonraí san Aontas Eorpach atá rannpháirteach sa phainéal.

[bookmark: _bookmark15]13 Ceisteanna Coitianta maidir le Creat Príobháideachais Sonraí an Aontais Eorpaigh-na Stát Aontaithe do dhaoine aonair Eorpacha: https://www.edpb.europa.eu/our-work-tools/our- documents/other-guidance/eu-us-data-privacy-framework-faq-european-individuals-0_en
[bookmark: _bookmark16]14 https://www.edpb.europa.eu/system/files/2024-04/edpb_information-note_dpf-redress-mechanism-national-security-purposes_en.pdf

Is i gcomhréir le dlí cosanta sonraí an Aontais Eorpaigh a phróiseálfaidh údaráis cosanta sonraí an Aontais Eorpaigh do shonraí pearsanta, agus an méid sin á dhéanamh acu chun do ghearán a láimhseáil agus chuige sin amháin. Stórálfar do shonraí pearsanta ar feadh na tréimhse is gá chun an gearán a phróiseáil agus i gcomhréir leis na dlíthe is infheidhme sna Ballstáit ábhartha (féach an fógra faisnéise ó gach údarás cosanta sonraí). Beidh rochtain theoranta ann ar do shonraí agus ní bheidh siad ar fáil ach amháin do phearsanra údaraithe laistigh de na húdaráis ábhartha cosanta sonraí.
Féadfaidh tú an ceart rochtana, an ceart go ndéanfaí ceartúcháin, an ceart go ndéanfaí léirscriosadh nó an ceart go gcuirfí srian le próiseáil a fheidhmiú nó cur i gcoinne na próiseála (Airteagail 15 RGCS et seq.) trí theagmháil a dhéanamh, go háirithe, leis an údarás cosanta sonraí ar thaisc tú an gearán leis.
[bookmark: Will_your_personal_data_be_transferred_t]An aistreofar do shonraí pearsanta chuig cuideachtaí sna Stáit Aontaithe nó chuig údaráis na Stát Aontaithe?
Nuair is féidir, láimhseálfar do ghearán gan do shonraí pearsanta a nochtadh don chuideachta Creata Príobháideachais Sonraí atá i gceist ná d’údaráis na Stát Aontaithe, i gcomhréir le prionsabal an íoslaghdaithe sonraí.
I gcásanna áirithe, áfach, is féidir go dtarlóidh sé, chun do ghearán a láimhseáil, go mbeidh sé riachtanach do shonraí pearsanta a aistriú chuig an gcuideachta Creata Príobháideachais Sonraí sna Stáit Aontaithe atá i gceist agus/nó chuig údaráis na Stát Aontaithe (is iad sin, Roinn Tráchtála na Stát Aontaithe, Coimisiún Feidearálach Trádála na Stát Aontaithe agus/nó Roinn Iompair na Stát Aontaithe). Is féidir go n-áireofar leis na sonraí pearsanta sin d’ainm, aon aitheantóir eile a d’úsáid tú agus tú i mbun cumarsáide leis an gcuideachta Creata Príobháideachais Sonraí nó aon fhaisnéis phearsanta eile a phróiseáil an chuideachta Creata Príobháideachais Sonraí agus atá ina cuid de do ghearán.
Más rud é go mbeidh an t-aistriú riachtanach chun do ghearán a láimhseáil, cuirfear an méid sin in iúl go sonrach duit sula n-aistreofar na sonraí, agus tabharfar deis duit a chinneadh an mian leat dul ar aghaidh.
Is féidir go bhfoilseofar toradh an nós imeachta gearáin, más cuí. Ní nochtfar do shonraí pearsanta, áfach.

